 Hayo yamebainishwa na Waziri wa Habari, Utamaduni, Utalii na Michezo, Rashid Ali Juma katika kikao cha bajeti cha Baraza la Wawakilishi kilichoanza jana mjini hapa.Akijibu swali la Mwakilishi wa Jimbo la Kikwajuni, Nassor Salim Ali, Waziri Juma alisema ujenzi huo ni kwa mujibu wa mkataba wa utekelezaji uliosainiwa Aprili 28 mwaka huu.Alisema ujenzi wa uwanja huo unatarajiwa kuchukua miezi 13, hivyo matumaini yake utakamilika mwanzoni mwa mwaka 2018.Alisema gharama za ujenzi zinatarajiwa kufikia Sh bilioni 10, kati ya hizo Sh milioni 600 zikiwa fedha za ndani zitakazotolewa na Serikali ya Zanzibar na kiasi kingine kikitolewa na Serikali ya Jamhuri ya Watu wa China.Katika swali lake mwakilishi huyo alitaka kujua ujenzi wa uwanja huo utaanza na kumalizika lini, lakini pia alitaka kujua gharama zake. Awali, ujenzi wa uwanja huo ulitarajiwa kuanza Februari mwaka huu, lakini ilishindikana kutokana na sababu ambazo hazikuelezwa.